cyanic-selkie/wikianc huggingface dataset:
मनोरोग विज्ञान
परिचय
कोई भी व्यक्ति, जो पूर्ण स्वस्थ है और जिसकी बुद्धि की सभी लोग प्रशंसा करते हैं, अपने मन का संतुलन किसी समय खोकर विक्षिप्त हो सकता है। फिर वह समाज के लिये निकम्मा हो जाता है। मनुष्य को चाहिए कि वह ऐसी परिस्थितियों का ज्ञान कर ले जिससे वह किसी प्रकार की असाधारण मानसिक अवस्था में न आ जाय, अर्थात् मानसिक रोग से पीड़ित न हो जाय। फिर मानसिक चिकित्सा कराने के लिये भी मनोविकार विज्ञान में श्रद्धा होना आवश्यक है।
मनोविकार विज्ञान का विकास
मानव की विशेष आवश्यकता की पूर्ति के लिये मनोविकार विज्ञान का विकास हुआ। यह 20वीं शताब्दी की एक विशेष देन का परिणाम है। इस शती में मनुष्य की कार्यक्षमता और उसकी सुखसामग्रियों में कल्पनातीत अभिवृद्धि हुई है। उसकी तार्किक शक्ति और वैज्ञानिक चमत्कार अत्यधिक बढ़ गए हैं। इसके साथ साथ उसकी मानसिक क्रियाएँ भी पहले से कई गुनी बढ़ गई है। यह कोरी बकवाद नहीं हैं कि प्रतिभा और पागलपन एक दूसरे के पूरक हैं। बुद्धिविकास के साथ साथ विक्षिप्तता का भी विकास होता है। विज्ञान सुखद सामग्रियों में वृद्धि करता है, तो दु:खद परिस्थितियों का भी सृजन करता है। वह बाह्य परिस्थितियों के सुलझाव पैदा करने के साथ साथ नई मानसिक उलझनें भी उत्पन्न कर देता है। एक ओर विज्ञान मनुष्य की सुरक्षा बढ़ा देता है, तो दूसरी ओर अचिंत्य चिंताओं को भी उत्पन्न कर देता है। अतएव यह कहना अतिशयोक्ति नहीं होगी कि 20वीं शताब्दी विक्षिप्तता की शताब्दी है। यदि इसने विक्षिप्तता को बढ़ाया है, तो उसके शमन के विशेष उपाय खोजना भी इसी का काम है। जो देश जितना ही सभ्यता में प्रगतिशील हे, उसमें विक्षिप्ततानिवारक चिकित्सक और चिकित्सालय भी उतने अधिक हैं। अतएव मनोविकारों के निवारण हेतु अनेक प्रकार की मनोवैज्ञानिक खोजें मानवविज्ञान के विभिन्न क्षेत्रों में हो रही है।
डाक्टर फ्रायड के पूर्व मानसिक रोगों की चिकित्सा के लिये डाक्टर लोग भौतिक ओषधियों का ही उपयोग प्राय: करते थे। कुछ लोग इन रोगों को शांत करने के लिये तंत्रोपचार का उपयोग करते थे। तंत्रोपचार का आधार विश्वास और निर्देश रहता है। आज भी इस विधि का उपयोग ग्रामीण अशिक्षित लोगों में अधिकतर होता है। बेल्जियम के प्रसिद्ध मानसोपचारक डा मेसमर ने सम्मोहन और निर्देश का व्यापक उपयोग मानसिक रोगों के उपचार में किया। इससे मनोजात शारीरिक रोगों का भी निवारण होता था। फ्रांस के ब्रन हीम और शारको नामक विद्वानों ने संमोहन की उपयोगिता मानसोपचार में बताई। रोगी अपनी संमोहित अवस्था में दबी मानसिक भावना को उगल देता था और इस प्रकार के रेचन से वह रोगमुक्त भी हो जाता था। फ्रांस के नेंसन के डाक्टर इमील कूये ने मानसिक रोगों के उपचार में निर्देश का उपयोग किया, परंतु इन सभी विधियों से मनोविकार विज्ञान की विशेष उन्नति नहीं हुई। इसके लिये मन का गंभीर प्रयोगात्मक अध्ययन करना आवश्यक था। यह काम डाक्टर फ्रायड ने किया। अब यह माना जाने लगा कि मन की विभिन्नताओं का ज्ञान किए बिना और उनमें चलनेवाली प्रक्रियाओं के जाने बिना किसी भी व्यक्ति को उसके मनोविकार से मुक्त नहीं किया जा सकता।
डाक्टर फ्रायड के अनुसार मन के तीन स्तर हैं : चेतन, अवचैतन और अचेतन। मन तीन प्रकार के कार्य भी करता है : इच्छाओं का निर्माण, उनका नियंत्रण और उनकी संतुष्टि। पहला काम भोगाश्रित मन का है, दूसरा काम नैतिक मन का है और तीसरा काम अहंकार का है। इच्छाओं का जन्म प्राय: अचेतन स्तर पर होता है, उनका नियंत्रण अवचेतन पर और उनकी संतुष्टि चेतन स्तर पर होती है। मनुष्य के भोगेच्छुक मन और नैतिक मन में प्राय: संघर्ष चलता रहता है। जब यह संघर्ष मनुष्य की चेतना में चलता है, तब वह दु:खदायक चाहे जितना भी हो पर रोग का कारण नहीं बनता, किंतु जब प्रयत्नपूर्वक कठोरता से किसी प्रबल इच्छा का दमन नैतिक मन के द्वारा हो जाता है, तब संघर्ष मानसिक चेतना के स्तर पर न होकर मनुष्य के अचेतन मन में होने लगता है। इस संघर्ष का होना ही मानसिक रोग है और व्यक्ति को इस संघर्ष से मुक्त करना उसकी मानसिक चिकित्सा है, जो मनोविकार विज्ञान का ध्येय है। इसके लिये रोगी को मानसिक शिथिलीकरण की अवस्था में लाया जाता है और फिर उसे अपने अप्रिय अथवा अनैतिक अनुभवों को स्मरण करने का निर्देश दिया जाता है। इसके लिये कुछ लोग अब भी संमोहन विधि का उपयोग करते हैं, परंतु फ्रायड रोगी का मनोविश्लेषण करते थे। इस विधि में रोगी को शांत और शिथिल अवस्था में लाकर मन में आनेवाले सभी विचारों और चित्रों को कहते जाने के लिये कहा जाता है। इस प्रकार कभी कभी रोगी बहुत पुराने अप्रिय अनुभवों को कह डालता है। जब वे अनुभव पूरे सजीव हो जाते हैं और रोगी उनके अनुसार लज्जा, ग्लानि, हर्ष, विषाद का उसी प्रकार अनुभव करता है, जैसा पहली बार किया था, तब उसके भावों का रेचन हो जाता और रोग के अनेक लक्षण समाप्त हो जाते हैं। रोगी का लाभ कोरी बौद्धिक स्मृति से नहीं होता, वरन् पुराने अनुभवों की सजीव स्मृति, अर्थात् भावपूर्ण स्मृति, से होता है।
जब किसी दमित भाव का रेचना होता है, तब वह पहले पहल मानसिक चिकित्सक पर ही आरोपित हो जाता है। भाव के बाहर आने के लिये रोगी का चिकित्सक के प्रति स्नेह का रुख होना नितांत आवश्यक है। जब तक रोगी और चिकित्सक में हृदय की एकता नहीं होती, दमित इच्छा अवचेतना के स्तर पर आती ही नहीं। फिर यह स्नेह दिन प्रति दिन बढ़ता जाता है। जैसे जैसे चिकित्सक पर रोगी की श्रद्धा बढ़ती जाती है, उसका रोग कम होता जाता है। अपने रोग से मुक्त होते समय रोगी चिकित्सक को बहुत प्यार करने लगता है। इस प्यार का बढ़ना और रोगमुक्ति एक ही तथ्य के दो पहलू हैं। अब चिकित्सक का कर्त्तव्य होता है कि वह रोगी के प्रेम के आवेग को उसके उचित पात्र पर मोड़ दे, अथवा उसका उपयोग किसी रचनात्मक कार्य में कराए। चिकित्सक रोगी को भावात्मक रचनावलंबन प्राप्त कराने का प्रयास करता रहता है। वह उसे अपने आपका ज्ञान बढ़ाने के लिये प्रोत्साहित करता है। रोगी को रोगमुक्त तभी समझा जा सकता है, जब वह न केवल रोग के सभी लक्षणों से मुक्त हो गया हो, वरन् उसे भावात्मक स्वावलंबन और आत्म सुझ प्राप्त हो गए हों। मनोविकार विज्ञान इसी मनोदशा की प्राप्ति का साधन है।
मानसिक चिकित्साविज्ञान की नई खोजें मनोविज्ञान के अतिरिक्त दूसरी दिशाओं में भी हुई हैं। इनमें से दो प्रधान हैं :
मानसिक रोगी के मन में संघर्ष चलते रहने के कारण वह अनिद्रा का शिकार हो जाता है। अब यदि ऐसे व्यक्ति को किसी प्रकार नींद लाई जाय, तब संभव है कि उसका रोग हलका हो जाय। मानसिक रोगी को दो स्थलों पर सदा लड़ते रहना पड़ता है, एक भीतरी और दूसरी बाहरी। उसे बाहरी और भीतरी चिंताएँ सताती रहती हैं। इसके कारण वह असाधारण रुकावट का अनुभव करता है। इससे वह अपनी नींद खो देता है। नींद के खो जाने से उसकी थकावट और भी बढ़ जाती है और फिर वह पागलपन की स्थिति में आ जाता है। यदि उसे नींद आने लगे, तो उसकी मानसिक शक्ति बहुत कुछ संचित हो जाय और वह अपनी बाहरी समस्याओं को हल करने में समर्थ हो जाय। इसके बाद उसकी भीतरी समस्याओं की भयंकरता भी कम हो जाती है। अतएव जो भी ओषधि रोगी को नींद ला दे, वह उसे लाभप्रद होती है। इसके लिये भारतीय आयुवैदिक ओषधि सर्पगंधा है, या ऐलोपैथिक विधि से बनी निद्रा लानेवाली टिकिया हैं।
जटिल मानसिक रोगों से पीड़ित व्यक्ति को कभी कभी अचेतन अवस्था में लाया जाता है। इसके लिये उसे इंसुलीन का इंजेक्शन दिया जाता है। इसके देने के बाद रोगी इधर उधर छटपटाता है और शारीरिक ऐंठन व्यक्त करता है। बार बार इंजेक्शन देने पर रोगी की तोड़ फोड़, मारपीट की प्रवृत्ति शांत हो जाती है। उसका मन शिथिलीकरण की अवस्था में आ जाता है। इससे फिर रोगी स्वाभाविक रूप से स्वास्थ्य लाभ करता है। इसी प्रकार का उपचार बिजली के झटकों से भी होता है। इनसे रोगी को अर्धचेतन अथवा अचेतन अवस्था में लाया जाता है। उसकी चेष्टाएँ प्रतीक रूप से दमित भावों का रेचन करती हैं। जटिल रोगियों के उपचार में प्राय: बिजली के झटकों से ही काम लिया जाता है। जब इनका प्रयोग पहले पहल हुआ था, तब इस उपचार विधि से बड़ी आशा हुई थी, पर ये सभी आशाएँ पूरी नहीं हुईं।
कुछ मानसिक रोगों की चिकित्सा प्राकृतिक ढंग से भी होती है। रोगी अपने जटिल कामों को छोड़ जब प्रकृति में भावलीन होने लगता है, तब उसे मानसिक साम्य स्वत: प्राप्त हो जाता है। हमारी वर्तमान सभ्यता में सामाजिक तनाव के अवसर अत्यधिक बढ़ गए हैं। जब मनुष्य अपनी साधारण दिनचर्या को छोड़ अपने मन को आराम देने लग जाता है, तब उसे स्वास्थ्यलाभ हो जाता है। डा युंग के कथानुसार रोग मनुष्य को आराम की आवश्यकता दर्शाने के लिये आता है। वह उसे अपनी इच्छाओं को वश में लाने का सबक सिखाता है। एडवर्ड कारपेंटर के अनुसार हमारी वर्तमान सभ्यता ही मानसिक रोग है। यह हमें प्राकृतिक जीवन से दूर हटाती है। यह हमारी इच्छाओं को इतना बढ़ा देती है कि उनकी पूर्ति में हम सदा अपने आपको डुबो देते हैं। जिस विधि से इन व्यर्थ की इच्छाओं में कमी हो, वही मानसिक स्वास्थ्य की सर्वोत्तम ओषधि है। अतएव प्राकृतिक जीवन मानस-रोग-निवारण का उत्तम उपाय है।
मनोविकार विज्ञान में न केवल प्राकृतिक जीवन का स्थान है, वरन् धर्म का भी है। अनेक मानसिक विकार तृष्णा की वृद्धि से और संयम की कमी से उत्पन्न होते हैं। धर्म तृष्णा की वृद्धि को रोकता और संयम को बढ़ाता है। अतएव वह अनेक प्रकार के मनोविकारों को पैदा ही नहीं होने देता। दूसरे, धर्म का संबंध साहित्य और कला से अनिवार्य रूप से रहता है। इनके द्वारा मनुष्य की निम्न कोटि की इच्छाओं का उदासीकरण होता रहता है। इसके कारण मनुष्य की इन इच्छाओं और नैतिक बुद्धि में संघर्ष नहीं होता और मानसिक ग्रंथियों के बनने का अवसर ही नहीं आता।
मनोविकार विज्ञान इस प्रकार हमारी दृष्टि मानव समाज में प्रचलित जीवन के उन पुराने तरीकों और मूल्यों की ओर फेर देता है, जिनके ह्रास के कारण मनुष्य को अनेक प्रकार के मानसिक क्लेश भोगने पड़ते हैं। इस ज्ञान के सहारे सामाजिक मूल्यों और संस्कृति का जो निर्माण होगा, वह मनुष्य के जीवन को स्थायी स्वास्थ्य प्रदान करेगा। इसी आशा से इस विज्ञान का विस्तार न केवल मानसिक चिकित्सकों द्वारा हो रहा है, वरन् सभी समाज-कल्याण-चिंतकों द्वारा हो रहा है।
भारत में मनोरोगविज्ञान की स्थिति
सामान्य चिकित्सक एवं चिकित्सा-विशेषज्ञ मनोरोगों को सही समय पर पहचानने तथा रोगियों को मनोरोग चिकित्सक के पास भेजने में प्राय: असमर्थ हैं। इसके कई कारण हैं; जिनके प्रमुख हैं : धन लोलुपता, अपर्याप्त जानकारी, अपर्याप्त प्रशिक्षण, मनोचिकित्सकों की कमी, गरीबी, रोगी या उसके रिश्तेदारों द्वारा मनोरोग को स्वीकार न करना, आदि। समाचार-पत्र तथा अन्य प्रचार-प्रसार माध्यम भी लोगों को मनोरोगों के बारे में सही जानकारी देने में असफल रहे हैं। परिणामस्वरूप लोगों में इन रोगों के बारे में डर व अज्ञानता की गलत धारणाएं दूर नहीं हुई हैं।
भारत की 100 करोड़ से अधिक आबादी पर मात्र लगभग 4000 मनोरोग चिकित्सक हैं। यह संख्या बहुत कम है। भारत में 42 मनोरोग के अस्पताल हैं जिनमें लगभग बीस हजार बिस्तर हैं। हाल ही में सभी सरकारी अस्पतालों में मनोरोग चिकित्सा प्रदान करने की योजना बनायी गयी है ताकि मनोरोगियों को सामान्य अस्पतालों में ही चिकित्सा प्रदान की जा सके। परन्तु मनोरोग चिकित्सकों का काफी समय और मनोरोग चिकित्सालयों को मिलने वाली काफी अधिक सहायता नशेड़ियों के उपचार में खर्च हो जाती है।
दिपीला
दिपीला (Dipila) भारत के असम राज्य के दरंग ज़िले में स्थित एक गाँव है।
गोआर गाँव, बाढ (पटना)
गोआर बाढ, पटना, बिहार स्थित एक गाँव है।
१४२९
1429 ग्रेगोरी कैलंडर का एक साधारण वर्ष है।
थाईलैंड क्रिकेट टीम
थाईलैंड राष्ट्रीय क्रिकेट टीम वह टीम है जो अंतर्राष्ट्रीय क्रिकेट में थाईलैंड के साम्राज्य का प्रतिनिधित्व करती है। टीम का आयोजन क्रिकेट एसोसिएशन ऑफ थाईलैंड द्वारा किया जाता है, जो 2005 से अंतर्राष्ट्रीय क्रिकेट परिषद (आईसीसी) का सहयोगी सदस्य रहा है, 1995 और 2005 के बीच एक संबद्ध सदस्य रहा है। थाईलैंड के लगभग सभी मैच अन्य एशियाई टीमों के खिलाफ आए हैं, जिसमें कई एशियाई क्रिकेट परिषद टूर्नामेंट भी शामिल हैं।
अप्रैल 2018 में, आईसीसी ने अपने सभी सदस्यों को पूर्ण ट्वेंटी 20 अंतर्राष्ट्रीय (टी20ई) का दर्जा दिया। 1 जनवरी 2019 से थाईलैंड और अन्य आईसीसी सदस्यों के बीच खेले गए सभी ट्वेंटी-20 मैच एक पूर्ण टी20ई हैं। थाईलैंड ने अपना पहला टी20ई 24 जून को मलेशिया के खिलाफ 2019 मलेशिया ट्राई-नेशन सीरीज़ के दौरान खेला।
जसनाथी सम्प्रदाय
जसनाथी सम्प्रदाय  एक जाट जाति का सिद्ध सम्प्रदाय है जो मुख्यतः राजस्थान (भारत) के जोधपुर, बीकानेर मंडलों में मौजूद है। इसके संस्थापक जसनाथ (1539-1563) माने जाते हैं। इस सम्प्रदाय के पाँच ठिकाने, बारह धाम, चौरासी बाड़ी और एक सौ आठ स्थापना हैं। एक बाड़ी मुख्य है जो की सरवण भुकर की बाड़ी धिरदेसर भकरान पुरो, में है। इस सम्प्रदाय में छत्तीस नियमों का पालन करना  आवश्यक माना जाता है। कतरियासर इनका मुख्य स्थल है। यहाँ जसनाथी संप्रदाय के लोगों द्वारा अग्नि नृत्य किया जाता है। जसनाथ जी के बचपन का नाम जसवंत सिंह था| इन्होंने गोरख आश्रम में गोरख नाथ से शिक्षा ग्रहण की, जहां आश्विन शुक्ल सप्तमी विक्रम संवत 1551 को ज्ञान प्राप्त हुआ|
माइक्रोसॉफ्ट नेटमीटिंग
माइक्रोसॉफ्ट नेटमीटिंग (Microsoft NetMeeting), माइक्रोसॉफ्ट विंडोज (Microsoft Windows) (विंडोज 95 ओएसआर2 से विंडोज एक्सपी (Windows XP) तक) के कई संस्करणों में शामिल एक वीओआईपी और मल्टी-प्वाइंट वीडियोकॉन्फ्रेंसिंग क्लाइंट था। यह वीडियो और ऑडियो कॉन्फ्रेंसिंग के लिए एच.323 प्रोटोकॉल का इस्तेमाल करता था और एकिगा जैसे ओपनएच323-आधारित क्लाइंटों और इंटरनेट लोकेटर सर्विस (आईएलएस) के साथ मिलकर परावर्तक (रिफ्लेक्टर) के रूप में काम करने में सक्षम था। यह व्हाइटबोर्डिंग, एप्लिकेशन शेयरिंग, डेस्कटॉप शेयरिंग, रिमोट डेस्कटॉप शेयरिंग (आरडीएस) और फाइलों के स्थानांतरण के लिए आईटीयू टी.120 प्रोटोकॉल के एक कुछ हद तक संशोधित संस्करण का भी इस्तेमाल करता था। नेटमीटिंग 2.1 और उसके बाद के संस्करणों के सेकंडरी व्हाइटबोर्ड में एच.324 प्रोटोकॉल का उपयोग किया।
इतिहास
नेटमीटिंग को मूलतः इंटरनेट एक्सप्लोरर 3 के बाद के संस्करणों और इंटरनेट एक्सप्लोरर 4.0 के शुरुआती संस्करण के साथ शामिल किया गया था।
याहू! मैसेन्जर और एमएसएन मैसेन्जर जैसे मुफ्त आईएम क्लाइंटों पर वीडियो सेवा आम होने से पहले नेटमीटिंग इंटरनेट पर वीडियो कॉन्फ्रेंस और चैटिंग करने (सार्वजनिक आईएलएस सर्वरों की मदद से या किसी आईपी पते पर "डायरेक्ट डायलिंग" के जरिये) के लिए एक लोकप्रिय तरीका था। यहाँ तक कि पुराने टेकटीवी (TechTV) चैनल ने भी वेबकैम के जरिये दर्शकों को अपने कॉल-इन कार्यक्रमों में बुलाने के एक माध्यम के रूप में नेटमीटिंग का इस्तेमाल किया था, हालांकि दर्शकों को निरर्थक ही अपने टेलीफोनों पर कॉल करना होता था क्योंकि ब्रॉडबैंड इंटरनेट कनेक्शन का प्रसार अभी शुरू ही हुआ था।
प्रारंभिक एमएसएन मैसेंजर सर्विस (सिक) के जारी होने और बाद में विंडोज एक्सपी के समय से माइक्रोसॉफ्ट ने इसकी अपेक्षा विंडोज मैसेंजर और माइक्रोसॉफ्ट ऑफिस लाइव मीटिंग को अधिक महत्त्व देन शुरू कर दिया है। ध्यान दें कि विंडोज मैसेंजर, एमएसएन मैसेंजर और विंडोज लाइव मैसेंजर एप्लिकेशन शेयरिंग, डेस्कटॉप शेयरिंग और प्रत्येक एप्लिकेशन द्वारा दी जाने वाली व्हाइटबोर्ड सुविधाओं के लिए नेटमीटिंग से सीधे जुड़ सकते हैं।
समाप्ति
विंडोज विस्टा के बाद से नेटमीटिंग को अब माइक्रोसॉफ्ट विंडोज के साथ शामिल नहीं किया जाता है और माइक्रोसॉफ्ट नेटमीटिंग की जगह नए एप्लिकेशनों जैसे कि विंडोज मीटिंग स्पेस, रिमोट डेस्कटॉप कनेक्शन, रिमोट एसिस्टेंस, विंडोज लाइव मैसेंजर और माइक्रोसॉफ्ट ऑफिस लाइव मीटिंग के इस्तेमाल की सलाह देता है। विंडोज मीटिंग स्पेस केवल पीयर-टू-पीयर आईपीवी6 (IPv6) लोकल नेटवर्कों पर काम करता है ना कि इंटरनेट पर; इसमें केवल सहयोगी सुविधाएं होती हैं और नेटमीटिंग की कॉन्फ्रेंसिंग सुविधाओं का अभाव होता है, हालांकि विंडोज लाइव मैसेंजर एक-से-एक (1-to-1) ऑडियो-वीडियो कॉन्फ्रेंसिंग की अनुमति देता है। लाइव मीटिंग एक भुगतान आधारित सदस्यता/सेवा-आधारित पेशकश है जिसमें बहु-पक्षीय कॉन्फ्रेंसिंग सुविधाएं शामिल हैं। इंटरनेट सहयोग और स्क्रीन शेयरिंग के लिए माइक्रोसॉफ्ट ने एक अलग डाउनलोड के रूप में शेयर्डव्यू (SharedView) भी जारी किया है।
हालांकि, नेटमीटिंग को अभी भी विंडोज विस्टा पर स्थापित किया और चलाया जा सकता है। विस्टा के लिए एक हॉटफिक्स का प्रकाशन माइक्रोसॉफ्ट द्वारा 22 मार्च 2007 को किया गया था. उपयोगकर्ता माइक्रोसॉफ्ट सपोर्ट से संपर्क करके इस हॉटफिक्स को प्राप्त कर सकते हैं। हॉटफिक्स में विंडोज विस्टा बिजनेस, इंटरप्राइज या अल्टीमेट संस्करणों पर नेटमीटिंग 3.02 को स्थापित करने के लिए एक इंस्टॉलर पॅकेज शामिल है। विंडोज विस्टा के लिए 3.02 संस्करण अनिवार्य रूप से 3.01 का एक पोर्ट है, हालांकि कुछ सुविधाएं जैसे कि रिमोट डेस्कटॉप शेयरिंग आमंत्रण (आवक) और व्हाइटबोर्ड एरिया सेलेक्शन 3.02 में उपलब्ध नहीं हैं। माइक्रोसॉफ्ट ने कहा है कि विस्टा के अनुकूल संस्करण असमर्थित है और यह केवल विंडोज एक्सपी-आधारित कंप्यूटरों के साथ इस्तेमाल किये जाते समय सहयोगी सत्रों को समर्थन देने के क्रम में एक परिवर्तक उपकरण के रूप में उपयोग करने के लिए है। नेटमीटिंग 3.01 को इंस्टॉलर की अनुकूलता को एनटी4 के स्तर तक निर्धारित कर विंडोज विस्टा के अंतर्गत भी स्थापित किया जा सकता है।
नेटमीटिंग का विंडोज विस्टा संस्करण, विंडोज 7 पर स्थापित नहीं होता है और ठीक से काम नहीं करता है। हालांकि, नेटमीटिंग की सभी कार्य प्रणालियों को फिर से प्राप्त करने के लिए विंडोज एक्सपी मोड (विंडोज 7 के अंदर चल रहा एक एक आभासी एक्सपी कंप्यूटर) का उपयोग किया जा सकता है। विंडोज 7 में विंडोज मीटिंग स्पेस को भी हटा दिया गया है। माइक्रोसॉफ्ट शेयर्डव्यू (SharedView) के लिए इंटरनेट से जुड़े होने की आवश्यकता होती है, यह केवल एक स्थानीय लैन (एलएएन) पर काम नहीं करता है।
क्रेदू मीन, सिन्योरीनो!
क्रेदू मीन, सिन्योरीनो! ‍(एस्पेरांतो: Kredu min, sinjorino!, हिन्दी: मेरा यक़ीन कीजीये, मोहतरमा!) स्काटलैंड के चेत्सारो रोसेत्ती (Cezaro Rossetti) का एस्पेरांतो में लिखा एक नावल है, जिसे 1950 में पबलिश किया गया था। नावल रोसेत्ती की आत्मकथा पर आधारित है। इस किताब में लेखक अपने सेलसमैन की तरह गुज़ारे दिनों के बारे में लिखता है। यह पुस्तक विलियम आॅलड ‍(William Auld) की एस्पेरांतो की 50 बुनियादी किताबों में शुमार है। हंगरी के शानदोर सातमारी (Sándor Szathmári) ने इस किताब का हंगेरियन में तरजुमा किया है, जब कि मिलान के एस्पेरांतो कल्ब ने इस का अनुवाद इतालवी में कर के 2013 मैं शाया किया है।
गीता फोगाट
गीता फोगाट (Geeta Phogat) (जन्म ;१५ दिसम्बर १९८८) एक भारतीय महिला फ्रीस्टाइल पहलवान है जिन्होंने पहली बार भारत के लिए राष्ट्रमंडल खेलों में स्वर्ण पदक जीता था। गीता ने २०१० राष्ट्रमंडल खेलों में स्वर्ण पदक जीतकर देश का नाम रोशन किया था। साथ ही गीता पहली भारतीय महिला पहलवान है जिन्होंने ओलम्पिक में क्वालीफाई किया।
२३ दिसम्बर २०१६ को प्रदर्शित हुई हिन्दी भाषी फ़िल्म दंगल इन्हीं पर आधारित है, जिसमें इनका किरदार फ़ातिमा सना शेख (युवावस्था) और ज़ायरा वसीम (किशोरावस्था) ने निभाया है जबकि आमिर ख़ान ने इनके पिता और प्रशिक्षक महावीर सिंह फोगाट का किरदार निभाया।
धौंक-कंड०I, पौडी तहसील
धौंक-कंड०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सुनेरी, बागेश्वर(सदर) तहसील
सुनेरी, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बाज़ार विफलता
अर्थशास्त्र में बाज़ार विफलता (market failure) ऐसी स्थिति को कहते हैं जहाँ लेन-देन में आर्थिक दक्षता न हो। ऐसी स्थिति में यह सम्भव होता है कि किसी लेन-देन में एक पक्ष का लाभ - बिना किसी अन्य पक्ष को हानि हुए - बढ़ सकता है लेकिन बढ़ता नहीं है।
उदाहरण
यदि एक सरोवर से दो मछुआरे मछली पकड़ते हैं और हर एक यदि प्रत्येक दिन १० किलो मछली पकड़े तो मछलियों की संख्या प्रजनन द्वारा फिर पूर्ण होती रहती है, लेकिन यदि वे २० किलो पकड़ें तो संख्या इस प्रकार गिरने लगती है कि जल्दी ही सरोवर से मछलियाँ समाप्त हो जाएँगी। लालच में यदि दोनों अव्यवस्थित रूप से मछलियाँ पकड़ें तो दोनों का भारी नुकसान हो जाता है, क्योंकि यहाँ उत्पादकों व खरीदारों का बाज़ार ठीक प्रकार से संगठित नहीं है और विफल हो जाता है।
स्पेन के फ़िलिप चतुर्थ
फ़िलिप चतुर्थ (Felipe, Filipe; 8 अप्रैल 1605 - 17 सितंबर 1665) 1621 से अपनी मृत्यु तक स्पेन के राजा थे और (फिलिप तृतीय के रूप में) 1621 से 1640 तक पुर्तगाल के राजा रहे। फ़िलिप को कला और कई कलाकारों के संरक्षण के लिए याद किया जाता है। स्पेन पे उनके राज के समय तीसवर्षीय युद्ध भी हो रहा था।
जीवनी
फ़िलिप चतुर्थ का जन्म स्पेन की राजधानी में फ़िलिप तृतीय और उनकी पत्नी ऑस्ट्रिया की मार्गरेट के सबसे बड़े बेटे के रूप में हुआ था। 1615 में, 10 साल की उम्र में, फ़िलिप की शादी फ्रांस की 13 वर्षीय एलिजाबेथ से हुई थी। एलिजाबेथ से फ़िलिप को सात बच्चे हुए थे, जिनमें से केवल एक बेटा था, बाल्थरसार चार्ल्स। चार्ल्स की मृत्यु सोलह वर्ष की आयु में हो गई थी।
फ़िलिप को अपने पिता से एक बड़ा साम्राज्य विरासत में मिला था। 17वीं शताब्दी की शुरुआत में स्पेन के पास थे - कैस्टिले, आरागॉन, वालेंसिया और पुर्तगाल के राज्य, कैटेलोनिया और आंदालुसिया के स्वायत्त प्रांत और साथ में नेपल्स, नीदरलैंड्स एवं मिलान के प्रांत। यह सभी कैस्टिले राजशाही और फ़िलिप चतुर्थ के व्यक्तित्व के साथ जुड़ी संस्था थी।
1649 में 44 वर्ष की आयु में, एलिजाबेथ और उनके एकमात्र उत्तराधिकारी दोनों की मृत्यु के बाद फ़िलिप ने पुनर्विवाह किया। उनकी दूसरी पत्नी, 14 वर्षीय मारिया ऐना जिन्हें मारियाना भी कहा जाता है, फ़िलिप की भतीजी और सम्राट फर्डिनेंड तृतीय की बेटी थी। उनका विवाह 7 अक्टूबर 1649 को हुआ था। मारिया ऐना ने उन्हें पांच बच्चे दिये लेकिन वयस्कता तक केवल दो ही बचे। एक बेटी मार्गरीटा थेरेसा, जिनका जन्म 1651 में हुआ था और 1661 में स्पेन के भावी चार्ल्स द्वितीय। 1660 तक वह पुर्तगाल का ताज खो चुके थे जिसे उनके दादा ने जीता था।
फ़िलिप की मृत्यु के समय तक, स्पेनिश साम्राज्य लगभग 12.2 मिलियन वर्ग किलोमीटर (4.7 मिलियन वर्ग मील) के क्षेत्र तक पहुंच गया था लेकिन वह अन्य पहलुओं में गिरावट में था। ये एक ऐसी प्रक्रिया थी जिसमें फ़िलिप ने सफल घरेलू और सैन्य सुधार करने में असमर्थता के साथ योगदान दिया था।
मूल्य वर्धित सेवा
मूल्य-वर्धित सेवा (A value-added service (VAS)) दूरसंचार उद्योग में प्रचलित एक लोकप्रिय शब्द है जो मानक ध्वनि काल तथा फैक्स ट्रान्समिशन को छोड़कर शेष सभी सेवाओं के लिए प्रयुक्त होता है। किन्तु 'मूल्य-वर्धित सेवा' शब्द का प्रयोग अन्य क्षेत्रों में भी किया जा सकता है। इस स्थिति में उन सेवाओं को 'मूल्य-वर्धित सेवा' कहते हैं जो बहुत कम या नहीं के बराबर मूल्य वृद्धि करके अतिरिक्त सेवा प्रदान करते हैं।
आर्वी
आर्वी (Arvi) भारत के महाराष्ट्र राज्य के वर्धा ज़िले में स्थित एक नगर है।
नामखोला
नामखोला (Namkhola) भारत के असम राज्य के दरंग ज़िले में स्थित एक गाँव है।
गुरु अमर दास
अमर दास या गुरू अमर दास सिखों के तीसरे गुरु थे।
शिक्षा
गुरु अमर दास ने अपने जीवन से गुरु सेवा का अर्थ सिखाया, जिसे पंजाबी धार्मिक भाषा में गुरु सेवा के रूप में भी जाना जाता है। गुरु अमर दास ने आध्यात्मिक खोज के साथ-साथ नैतिक दैनिक जीवन दोनों पर जोर दिया। उन्होंने अपने अनुयायियों को भोर से पहले उठने, स्नान करने और फिर मौन एकांत में ध्यान करने के लिए प्रोत्साहित किया। एक अच्छा भक्त, सिखाया हुआ अमर दास, सच्चा होना चाहिए, अपने मन को वश में रखना चाहिए, भूख लगने पर ही भोजन करना चाहिए, धर्मात्मा पुरुषों की संगति की तलाश करनी चाहिए, भगवान की पूजा करनी चाहिए, ईमानदारी से जीवन यापन करना चाहिए, पवित्र पुरुषों की सेवा करनी चाहिए, दूसरे के धन का लालच नहीं करना चाहिए और कभी बदनामी नहीं करनी चाहिए। अन्य। उन्होंने अपने भक्तों के दिलों में गुरु की छवि के साथ पवित्र भक्ति की सिफारिश की।
वह एक सुधारक भी थे, और महिलाओं के चेहरे (एक मुस्लिम प्रथा) के साथ-साथ सती (एक हिंदू प्रथा) को भी हतोत्साहित करते थे। उन्होंने क्षत्रिय लोगों को लोगों की रक्षा के लिए और न्याय के लिए लड़ने के लिए प्रोत्साहित किया, यह कहते हुए कि यह धर्म है।
१४३०
1430 ग्रेगोरी कैलंडर का एक साधारण वर्ष है।
महिवाल
महिवाल का अर्थ है भैसों का चरवाहा। महिवाल सोहनी महिवाल लोककथा का प्रमुख पात्र है। सोहनी को प्राप्त करने के लिए राजकुमार ने भैसें भी चराईं थीं इसलिए कथा में वह महिवाल हो गया।
जलगोबिन्द गाँव, बाढ (पटना)
जलगोबिन्द बाढ, पटना, बिहार स्थित एक गाँव है।
जाम जोधपुर
जाम जोधपुर (Jam Jodhpur) भारत के गुजरात राज्य के जामनगर ज़िले में स्थित एक नगर और नगरपालिका है।
जनसांख्यिकी
सन् 2001 की भारत की जनगणना के अनुसार, जाम जोधपुर की आबादी 22,651 थी। इसमें पुरुष 51% और महिलाएँ 49% थी। जाम जोधपुर का औसत साक्षरता दर 72% था, जिसमें पुरुष साक्षरता 77% और महिला साक्षरता 67% थी। 11% जनसंख्या 6 वर्ष से कम उम्र की थी। यह गुजरात के समृद्ध शहरों में से एक है क्योंकि पानी के अच्छे प्रबन्धन के कारण यहाँ कृषि अच्छी चलती है। अंग्रेज़ी फ़िल्मों के अभिनेता देव पटेल इसी शहर के हैं। भारतीय क्रिकेट टीम के खिलाड़ी चेतेश्वर पुजारा के माता-पिता भी इसी शहर के हैं।
परिवहन
जाम जोधपुर से सड़का और रेल से जुड़ा हुआ है। राजमार्ग संख्या 126 और राष्ट्रीय राजमार्ग नंबर-8B यहाँ से गुज़रते है। जाम जोधपुर जंक्शन रेलवे स्टेशन छोटा है लेकिन यहाँ से एक्सप्रेस ट्रेनें पोरबंदर, सोमनाथ और अन्य स्थान जाती हैं।
धूरा-पू०मनि०१, पौडी तहसील
धूरा-पू०मनि०१, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बुजुम्बुरा
बुजुम्बुरा अफ्रीका के बुरुंडी देश की राजधानी है।
महावीर त्यागी
महावीर त्यागी (31 दिसम्बर, 1899–1980) भारत के स्वतंत्रता सेनानी तथा सांसद (देहरादून से) थे।
महावीर त्यागी का जन्म मुरादाबाद जिले के धाबर्सी में हुआ था।
चक काठर गाँव, हंडिया (इलाहाबाद)
चक काठर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
रासायनिक अपघटन
किसी रासायनिक यौगिक का टूटकर पहले से अधिक सरल यौगिकों या तत्वों में बदलना रासायनिक अपघटन या रासायनिक वियोजन (Chemical decomposition, analysis या breakdown) कहलाता है। रासायनिक अपघटन को कभी-कभी रासायनिक संश्लेषण के ठीक विपरीत प्रक्रिया के रूप में देखा जाता है। रासायनिक अपघटन प्रायः एक अवांछित रासायनिक अभिक्रिया मानी जाती है।
इनसैट-1ए
इसे फोर्ड एयरोस्पेस द्वारा निर्मित किया गया था और भारतीय अंतरिक्ष अनुसंधान संगठन द्वारा संचालित किया गया था। इनसैट-1बी इनसैट-1 श्रृंखला के उपग्रहों के लिए विकसित कस्टम उपग्रह बस पर आधारित था। इसका लाँच के समय 1,152 किलोग्राम (2,540 पाउंड) वजन था और इसकी सात साल तक काम करने की उम्मीद थी। अंतरिक्ष यान में सौर सरणी के द्वारा संचालित बारह सी बैंड और तीन एस बैंड ट्रांसपोंडर्स थे।
डार्क फीनिक्स (फ़िल्म)
डार्क फीनिक्स (या एक्स-मैन: डार्क फीनिक्स) मार्वल कॉमिक्स के पात्रों पर आधारित एक आगामी अमेरिकी सुपरहीरो फ़िल्म है। ट्वेंटिएथ सेंचुरी फ़ॉक्स द्वारा वितरित यह फ़िल्म एक्स-मैन फ़िल्म शृंखला में बारहवीं फ़िल्म, और २०१६ की फ़िल्म एक्स-मैन: अपोकलिप्स की अगली कड़ी होगी। यह फिल्म साइमन किनबर्ग द्वारा लिखी गई और निर्देशित है, और इसमें जेम्स मैकअवॉय, माइकल फास्बेन्डर, जेनिफ़र लॉरेंस, निकोलस हॉल्ट, सोफी टर्नर, टाई शेरिडन, अलेक्जेंड्रा शिप, कोडी स्मिट-मैकफी, इवान पीटर्स और जेसिका चेस्टैन द्वारा मुख्य भूमिकाएं निभाई गयी हैं। डार्क फीनिक्स में, अंतरिक्ष के एक मिशन में कुछ गलती हो जाने के कारण सुपरहीरो टीम एक्स-मैन को फीनिक्स (टर्नर) की अनंत शक्तियों का सामना करना पड़ता है।
जब एक्स-मैन: डेज ऑफ फ्यूचर पास्ट (२०१४) ने शृंखला की टाइमलाइन से एक्स-मैन: द लास्ट स्टैंड (२००६) में घटी घटनाओं को मिटा दिया, तो किन्बर्ग ने क्रिस क्लेरमोंट और जॉन बायर्न की "द डार्क फीनिक्स सागा" का एक बार फिर से अलग फ़िल्म संस्करण बनाने में रूचि व्यक्त की। २०१६ में इस नए संस्करण अपोकलिप्स के फॉलो-अप के रूप में घोषित किया गया। किनबर्ग जून २०१७ में इस फ़िल्म से जुड़े, और तब तक अपोकलिप्स के अधिकांश कलाकारों के वापस लौटने की भी पुष्टि हो चुकी थी। फिल्मांकन उसी महीने बाद में मॉन्ट्रियल में शुरू हुआ, और अक्टूबर २०१७ में पूरा हो गया, जिसके बाद २०१८ के अंत तक फ़िल्म के रीशूट निपटाए गए।
सुन्यडा मल्ला, बागेश्वर(सदर) तहसील
सुन्यडा मल्ला, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ओतावियो क्वात्रोची
ओतावियो क्वात्रोकी (Ottavio Quattrocchi) एक इतालवी व्यवासायी थे जिसकी वर्ष 2009 के शुरुआती महीनों तक भारत को आपराधिक मामलों में तलाश थी। क्वात्रोची पर बोफोर्स घाटाले में दलाली के जरिए घूस खाने का आरोप था। 28 अप्रैल 2009 को सीबीआई ने क्वोत्रोची को क्लीनचिट देते हुए इंटरपोल से उस जारी रेडकॉर्नर नोटिस को हटा लेने की अपील की। सीबीआई की अपील पर इंटरपोल ने क्वात्रोची पर से रेडकॉर्नर हटा लिया गया। 13 जुलाई 2013 को मिलानो, इटली में दिल का दौरा पड़ने से निधन हो गया।
6 फ़रवरी 2007 को अर्जेंटीना पुलिस ने इंटरपोल के वारंट पर क्वात्रोची को गिरफ्तार कर लिया। लेकिन सीबीआई पूरे घटनाक्रम के प्रति उदासीन बना रहा और क्वात्रोची का प्रत्यर्पण नहीं हो सका। अदालत ने उचित दस्तावेज के अभाव में क्वात्रोची को बरी कर दिया। साथ ही, क्वात्रोची की कानूनी खर्च भी भारत को ही उठाना पड़ा। इस पूरे प्रकरण में सीबीआई की काफी किरकिरी हुई।
क्वात्रोची का गांधी-नेहरू परिवार से संबंध
क्वात्रोची का जन्म सिसली के कातानिया राज्य के मासकली में हुआ। क्वात्रोची सत्तर के दशक में इतालवी तेल और गैस कंपनी इनी का प्रतिनिधि बनकर भारत आया था। सोनिया गांधी के इतालवी मूल के होने के कारण वो और उसका परिवार गांधी-नेहरू परिवार से जुड़ा रहा। 14 नवम्बर 2002, को विशेष न्यायालय के न्यायाधीश ने कहा, "1974 में मोलीनरी ने क्वात्रोची का परिचय राजीव गांधी और सोनिया गांधी से करावाया। बाद में दोनों के बच्चे भी मिलने-जुलने लगे। उस समय राजीव गांधी इंडियन एयरलाइन्स में पायलट थे। दोनों के बीच खान-पान और उपहारों का लेन-देन भी होता था। इस तरह क्वात्रोची राजीव गांधी और उनकी पत्नी के बिल्कुल करीब हो गए।”
इस दोस्ती के कारण प्रधानमंत्री कार्यालय में भी क्वात्रोची का अच्छा-खासा प्रभाव हो गया। इस प्रभाव के बारे में पायोनियर अखबार में अशोक मलिक ने लिखा कि जब क्वात्रोची प्रधानमंत्री कार्यालय पहुंचता था, तब वहां के नौकरशाह खड़े हो जाते हैं।
क्वात्रोची का प्रभाव सिर्फ नौकरशाहों तक ही सीमित रहा, बल्कि मंत्रियों पर भी दिखने लगा, जो बोफोर्स घाटाले के रूप में सामने आया। अदालत के एक जजमेंट में इसे इस प्रकार व्यक्त किया गया है। "राजीव गांधी के कैबिनेट में खाद्यमंत्री वीपी सिंह का कहना है कि क्वात्रोची ने कई बार राजीव गांधी से मिलने के लिए अप्वाइंटमेंट मांगा, लेकिन उन्होंने उन्हें अप्वाइंटमेंट नहीं दिया। तब राजीव गांधी ने कहा कि उन्हें क्वात्रोची से मिलना है। नौकरशाहों, राजनेताओं और क्वात्रोची के बीच का संबंधों ने इस सौदेबाजी की पृष्ठभूमि तैयार की। जगदीशपुर खाद कारखाना पहले एसपीआईसी को दिया गया था, लेकिन उसे रद्द कर बाद में क्वात्रोची को दिया गया, यह इन घोटाले की कहानी कहता है। ”
इतना ही नहीं, क्वात्रोची ने स्नमप्रोगेटी के लिए साठ सरकारी परियोजनाओं पर कब्जा किया। उल्लेखनीय है कि हाजिरा-बीजापुर-जगदीशपुर पाइपलाइन परियोजना में स्पाइ-कैपैग कंपनी ने एक सौ करोड़ कम की बोली लगाई और जब उसे टेंडर नहीं मिला तो नवल किशोर शर्मा को पेट्रोलियम मंत्रालय खोना पड़ा, पीके कौल को कैबिनेट सचिवालय छोड़कर वाशिंग्टन रवाना कर दिया गया। गैल के अध्यक्ष एचएस चीमा को अपनी नौकरी गंवानी पड़ी।
बोफोर्स घोटाला
1984 में भारतीय सेना ने हविट्जर तोप की खरीदी के लिए टेंडर निकाला। अवमूल्यांकन के बाद, फ्रांस के सोफमा तोप को हर दृष्टि से उत्तम पाया गया। सेना को तीस किलोमीटर रेंज वाले तोप की जरूरत थी तो सोफमा 29.2 किलोमीटर की रेंज में सटीक था, जबकि बोफोर्स महज 21.5 किलोमीटर की रेंज में सटीक था। सेना प्रमुख कृष्णास्वामी सुंदरजी ने सोफमा का समर्थन किया। बाद में खुलासा हुआ कि गैर-कानूनी रूप से बगैर पुर्निविदा के बोफोर्स को फिर से बोली लगाने की छूट दी गई। सेना और अन्य लोगों के विरोध के बावजूद ठेका बोफोर्स को मिला।
बोफोर्स कांड का खुलासा 1987 में स्वीडिश रेडियो ने किया। रेडियो ने दावा किया कि बोफोर्स ने ठेका सुनिश्चित करने के लिए घूस दिया। अंग्रेजी अखबार द हिंदू के संवाददाता चित्रा सुब्रह्मण्यम ने बोफोर्स के प्रबंध निदेशक की निजी डायरी प्राप्त कर ली। इस डायरी से खुलासा हुआ, “क्यू का शामिल होना समस्या पैदा कर सकता है क्योंकि वह आर का करीबी है”
स्वीस बैंक के खातों की छानबीन से पता चला कि वह क्यू नाम का व्यक्ति ओतावियो क्वात्रोची है। इस दावे की पुष्टि सीबीआई के उन दस्तावेजों से भी हुई, जिन्हें स्वीटजरलैंड से लाया गया था, लेकिन मूल दस्तावेज की प्रतिलिपि होने के कारण अदालत ने इसे मामने से इनकार कर दिया। इस घोटाले से सत्ताधारी कांग्रेस पार्टी के सामने गंभीर संकट उत्पन्न हो गया और पार्टी 1989 में लोकसभा चुनाव हार गई। जुलाई 1993 में स्वीस कोर्ट ने खाता संचालक बैंक को क्यू नामक खातेदार का नाम बताने को कहा और इस तरह क्वात्रोची के नाम का खुलासा हुआ। इसके बाद सीबीआई ने क्वात्रोची से पूछताछ की योजना बनाई और कोर्ट से उसके पासपोर्ट जब्त करने की अनुमति मांगी। लेकिन क्वात्रोची को गिरफ्तार किया जाता, वह उनतीस जुलाई की रात दिल्ली से कुआलालांपुर भाग गया। ऐसा माना जाता है कि सोनिया गांधी और तात्कालीन प्रधानमंत्री पीवी नरसिम्हा राव की सांठगांठ से ऐसा संभव हुआ।
मार्च 1999 में एक साक्षात्कार में क्वात्रोची ने दावा किया कि उसे बोफोर्स से कोई पैसा नहीं मिला और ये भी कि ए आई सर्विसेज, जिसने उसके नाम स्वीस बैंक में पैसा जमा करवाया था, से उसका कोई भी संबंध है। 22 नवम्बर 1999 को भाजपा की अगुवाई वाली एनडीए सरकार के शासनकाल में सीबीआई क्वात्रोची के नाम से आरोपपत्र दायर किया। उसमें एई सर्विसेज का भी नाम था, जिसे क्वात्रोची और उनकी पत्नी मारिया चलाती है। स्वीस बैंक द्वारा जारी पांच दस्तावेजों के आधार पर सीबीआई ने क्वात्रोची और उसकी पत्नी मारिया, डब्ल्यू एन चड्ढा और पत्नी कांता के खिलाफ आरोपपत्र तैयार किया। षडयंत्रकारियों में राजीव गांधी और पार्टी के कुछ अन्य कार्यकर्ताओं के खिलाफ मामले दर्ज किए गए। चित्रा सुब्रह्मण्यम ने दिखाया कि क्वात्रोची को एई सर्विसेज के जरिए पूरे सौदे का तीन प्रतिशत यानी करीब सत्तर लाख डॉलर दिए गए। प्रमाणों के पेश नहीं किए जाने के कारण क्वात्रोची के प्रत्यर्पण के प्रयास असफल रहे और 2003 में क्वात्रोची इटली लौट गया। खबर ऐसी भी आई कि इटली सरकार ने क्वात्रोची के प्रत्यर्पण की मांग को ठुकरा दी और कहा कि पर्याप्त सबूत पेश किए जाने के बाद उसके खिलाफ इटली की अदालतों में मुकदमे चलाए जाएंगे। पांच फरवरी 2004 को दिल्ली हाईकोर्ट ने राजीव गांधी और अन्य के खिलाफ लगे घूसखोरी के आरोपों को खारिज कर दिया।
अदालत के फैसले पर सोनिया गांधी ने खुशी जताते हुए कहा, सत्रह सालों के कलंक और अपमान के बाद मेरे और मेरे बच्चों के लिए ये खास मौका है। हालांकि मामला खत्म नहीं हुआ, धोखाधड़ी और सरकार को नुकसान पहुंचाने के दो मामले चलते रहे। इसी बीच मामले का एक अभियुक्त विन चड्ढा मर गया। 31 मई 2005 को दिल्ली हाईकोर्ट ने उचित दस्तावेज के अभाव में ब्रिटिश व्यवसायियों, श्रीचंद्र, गोपीचंद और प्रकाश हिंदुजा के खिलाप लगे आरोपों को खारिज कर दिया।
बैंक खातों पर रोक
जून, 2003 में स्वीस बैंक बीएसआईएजी की लंदन स्थित एक शाखा ने क्वात्रोची और उसकी पत्नी मारिया के खाते में तीस लाख और एक दस लाख यूरो जमा होने का खुलासा किया। सीबीआई के अनुरोध पर बैंक ने इन दोनों खातों से लेन-देन पर रोक लगा दी। हालांकि क्वात्रोची ने खातों पर से रोक हटाने की बार-बार अपील की, लेकिन कोर्ट ने उसकी अपील को खारिज कर दिया 22 दिसम्बर 2005 को अचानक भारत सरकार का रुख बदल गया गया, कानूनमंत्री हंसराज भारद्वाज ने इन खातों पर लगी रोक को हटाने की अपील की। इस मामले में कानूनमंत्रालय ने सीबीआई को जानकारी भी नहीं दी।
16 मई 2006, को सुप्रीमकोर्ट में एक जनहित याचिका दायर की गई। कोर्ट ने सीबीआई से यह सुनिश्चित करने को कहा कि खातों से तब तक धन की निकासी नहीं हो, जब तक सरकार इस मामले में सफाई ने पेश करे। हालांकि सुप्रीमकोर्ट के आदेश तक इन बैंक खातों से चालीस लाख डॉलर निकाल लिए गए। जिस पर संसद में भारी हंगामा हुआ और इस पर सोनिया गांधी का पक्ष कमजोर पड़ गया।
अर्जेंटीना में गिरफ्तारी
इंटरपोल के वारंट पर 6 फ़रवरी 2007 को अर्जेंटीना पुलिस ने क्वात्रोची को गिरफ्तार कर लिया। 8 फ़रवरी को इंटरपोल ने क्वात्रोची की गिरफ्तारी के बारे में सीबीआई को जानकारी दी। सीबीआई ने लंदन बैंकों से क्वात्रोची द्वारा पैसा निकाले जाने के बारे में सुप्रीमकोर्ट को जानकारी दी, हालांकि उसने क्वात्रोची की गिरफ्तारी के बारे में कोर्ट को नहीं बताया, बाद में सीबीआई ने बताया कि उसे इसकी जानकारी थी। इस मामले में सीबीआई के निदेशक विजय शंकर पर कोर्ट की अवमानना का मामला चल रहा है। 23 फ़रवरी को सीबीआई ने एक बयान में कहा कि अर्जेंटीना में क्वात्रोची को गिरफ्तार कर लिया गया है। अर्जेंटीना के अधिकारियों ने राजनयिक माध्यमों से भारत को जानकारी दी कि बोफोर्स मामले में सीबीआई केस संख्या RC.1(A)/90-ACU.IV/SIG के आरोपी इतालवी नागिरक ओतावियो क्वात्रोची को इंटरपोल के रेडकॉर्नर नोटिस संख्या- A-44/2/1997 के आधार पर गिरफ्तार किया गया है। इस मामले में विपक्षी पार्टी भाजपा ने आरोप लगाया कि पंजाब और उत्तराखंड चुनाव में सोनिया को बचाने के लिए कांग्रेस सरकार ने देर से गिरफ्तारी की सूचना देने का ड्रामा किया। 26 फ़रवरी को उचित दस्तावेजों के अभाव में क्वात्रोची को बरी कर दिया गया। हालांकि इस मामले में इटली की सरकार ने भी क्वात्रोची की मदद की। 7 मार्च को सीबीआई ने अर्जेटीना कोर्ट में क्वात्रोची के प्रत्यर्पण के लिए अर्जी दी। जिसे कोर्ट ने नामंजूर कर दिया। इतना ही नहीं, भारत को क्वात्रोची का कानून खर्च भी चुकाना पड़ा।
आरोप
जिस समय क्वात्रोची क्वात्रोची अर्जेंटीना में गिरफ्तार हुआ था, उस समय उसका बेटा मासिमो क्वात्रोची भारत में था और वह पिछले सात महीनों से भारत में रह रहा था। वह 21 जुलाई 2006 को लुफ्थांसा फ्लाइट 760 से भारत आया था और 22 फ़रवरी 2007 को लुफ्थांसा फ्लाइट-761 से भारत से भाग गया। सीबीआई ने अर्जेंटीना में क्वात्रोची की गिरफ्तारी (7 फरवरी) की जानकारी 16 दिन बाद दी और जब उसने ये जानकारी दी (23 फरवरी) तब तक क्वोत्रोची का बेटा भारत छोड़ चुका था। सीबीआई इस देरी का कारण बताने में भी असफल रही।
सीबीआई के निदेशक विजय शंकर ने कहा कि दस्तावेजों को स्पेनिश से अनुवाद करने में ज्यादा समय लग गया, जो उस समय बहाना लगा। बाद में सीबीआई का यह बयान झूठ साबित हुआ, क्योंकि भारतीय दूतावास को दस्तावेज अंग्रेजी में मिले थे। यह देरी उसी तरह की देरी है, जैसा कि क्वात्रोची के खातों पर लगी रोक को हटाने के लेकर हुई। इस बारे में भी सीबीआई ने गलत बयानी की और इस बारे में तरह-तरह के कयास लगाए गए। 17 फ़रवरी को, कथित तौर मासिमो क्वात्रोची को एक पार्टी में देखा गया। ये पार्टी बीजू जनता दल के राज्यसभा सांसद बैजयंत जय पांडा ने दी थी और उस पार्टी में प्रियंका गांधी वाड्रा भी मौजूद थी। हालांकि कांग्रेस महासचिव दिग्विजय सिंह ने प्रियंकां गांधी वाड्रा और मासिमो क्वात्रोची के बीच किसी भी तरह की मुलाकात की बात को खारिज कर दी। लेकिन जब करण थापर ने उनसे पूछा कि वो इस बात का दावा कैसे कर सकते हैं तो उन्होंने जवाब देने से इनकार कर दिया। बाद में, इस पार्टी की जांच के लिए भी जांच एजेंसी को लगाया गया। विपक्षी पार्टियां आरोप लगाती रही हैं कि मासिमों, जो प्रियंका और राहुल के साथ रहे, की भारत में उपस्थिति की वजह से सीबीआई पर दबाव डालकर क्वात्रोची को बचाया गया। हालांकि कांग्रेस सरकार ने इस इसके लिए पूर्ववर्ती एनडीए सरकार को जिम्मेदार ठहराया।
कांग्रेस पार्टी को नुकसान
बोफोर्स घोटाला दो दशक पुराना है। इस मामले का मुख्य आरोपी ओतावियो क्वात्रोची रहा है। चूंकि क्वात्रोची गांधी-नेहरू परिवार के करीब रहा है, इसलिए ये बात सोनिया गांधी के लिए दुखदायी थी। विधिमंत्री हंसराज भारद्वाज के पद से समझौता किया गया और इससे प्रधानमंत्री डॉ मनमोहन सिंह की ईमानदारी पर भी सवाल उठे।
कुछ मिलाकर, इस मामले में कांग्रेस पार्टी को भारी कीमत चुकानी पड़ी। एक दशक पहले द हिंदू की संवाददाता चित्रा सुब्रह्मण्यम ने सवाल उठाया कि अगर गांधी परिवार दोषी नहीं है तो वे अपने दोस्त क्वात्रोची की जांच में मदद क्यों नहीं करते।
अगर राजीव गांधी इसमें शामिल नहीं हैं तो इसका पता किया जाना चाहिए कि अगर सीबीआई की जांच में रोक रोड़े अटका रहा है। ऐसे ही सवाल आज भी पूछे जा रहे हैं कि कांग्रेस की सरकार केंद्र में आते ही क्यों विधि मंत्रालय ने क्वात्रोची के खातों पर लगी रोक को हटाने का आदेश दिया।
इंटरपोल ने रेड कॉर्नर नोटिस हटाया
इंटरपोल ने अप्रैल 2009 में क्वात्रोची के खिलाफ जारी रेडकॉर्नर नोटिस को सीबीआई के आग्रह पर हटा लिया।
सन्दर्भ
https://web.archive.org/web/20090502125507/http://en.wikipedia.org/wiki/Ottavio_Quattrocchi
पशुपूजा
पशु के प्रति पूज्य भावना अथवा इस भावना से आचारों तथा कृत्यों का पालन पशुपूजा (Animal worship) है। इन दृष्टि से किसी जाति या व्यक्ति के श्रद्धाभाव के कारण पशुविशेष उस जाति या व्यक्ति की संततियों का प्रतीक भी बन जाता।
पशुसंबंधी अनेक आचारों का प्रचलन संसार के विभिन्न भागों में दूर-दूर तक है। किंतु इनमें सभी आचार पूजाभावना से ही नहीं किए जाते। पूजा के लिए पूज्य के प्रति श्रद्धा और उसके द्वारा शुभता एवं कल्याण की कामना मुख्य विशेषताएँ हैं। आचारों के अनुसार पशुपूजा की विविध कोटियाँ बनाई जाती हैं। इन कोटियों के आधार पर उनके संप्रदायों को वर्गीकृत किया जाता है और ये वर्गीकरण भी उन संप्रदायों में प्रचलित पूजा की मूल भावना पर आधारित होता है। इस भावना के आदिम स्वरूप की व्याख्या के लिए तत्कालीन मानव की आस्था के मूल कारणों की खोज आवश्यक हो जाती है। किंतु एक तो आदिम पशुपूजा के कृत्यों और आचारों के पीछे निहित भावना को ठीक-ठीक जानने का साधन उपलब्ध नहीं है, दूसरे, आधुनिक मानव की मन: स्थिति तबसे नितांत भिन्न है। अत: आधुनिक पशुपूजा की भावनाओं तथा कोटियों के आधार पर आदिम पशुपूजा के मूल कारण के प्रति संभावित दृष्टिकोण ही उपस्थित किए जा सकते हैं जो (1) उपयोगितावादी एवं (2) दैवी अथवा अभौतिक हो सकते हैं।
इतिहास पूर्व अतीत का अंधकारयुगीन मानव आज की अपेक्षा पशुओं के अति निकट था। यह निकटता आत्मीयता और साहचार्यगत उपयोगिता में भी प्रतिफलित हो सकती है और इसके विपरीत वह उनके लिए घातक, भयोत्पादक तथा विपत्तिकर भी सिद्ध हो सकती है। इन्हीं संभावनाओं के अनुसार उपयोगितावादी दृष्टिकोण द्विविध हैं - (1) भय अथवा आत्मरक्षामूलक और (2) स्वार्थमूलक। भय अथवा आत्मरक्षामूलक उपयोगितावादी दृष्टिकोण के अनुसार मनुष्य सदा से अनेक प्राणियों की क्रूरता और शक्ति के आतंक से नतमस्तक होकर उनके प्रति श्रद्धावनत हुआ ताकि वह उनसे अपनी रक्षा कर सके। प्राचीन मिस्र में पवित्र घड़ियाल को चारा खिलाने की प्रथा थी और आधुनिक काल में ऐसी ही प्रथा पश्चिमी अफ्रीका में पाई जाती है। संभवत: आदिमसमाज में भूखे घड़ियाल से हानि के परिणामों पर इस प्रथा का प्रचलन आत्मकल्याण की भावना से हुआ हो। लेकिन हम इसे घड़ियाल की पूजा नहीं कह सकते क्योंकि इससे श्रद्धा का संबंध नहीं है। स्वार्थमूलक उपयोगितावादी दृष्टिकोण के अनुसार पशुपूजा के आचार विशुद्ध स्वार्थभाव से किए जाते हैं ताकि बलिपशु के मांस रूप में भोजन सामग्री सुलभ हो सके। आहारखोजी आदिम मानव जब पूरी तरह मांसाहारी न रहा और शाकाहारी होकर अन्न आदि पर भी निर्भर रहने लगा तब कुछ पशुओं का संबंध धरती की उर्वराशक्ति से जुड़ गया। सर्पपूजा इसी का परिणाम है, क्योंकि वह उस पाताल लोक का निवासी कल्पित है जहाँ से प्राप्त जल द्वारा फसलों तथा वनस्पतियों की सिंचाई होती है और इस प्रकार उसकी कृपा से औषधि, अन्न और संपत्ति के के रूप में विभिन्न खाद्य सामग्रियाँ सुलभ होती हैं। किंतु कुल मिलाकर देवता अथवा दिव्य शक्तियों से पर, विशुद्ध रूप से आत्मरक्षा या स्वार्थ की दृष्टि से पशु के प्रति की जानेवाली स्वतंत्र आदरभावना का अर्थ पूजा नहीं है। इसी प्रकार बलिपशु की हड्डी के प्रति आदर भावना या जीवित पशुविशेष का आदरसूचक नामकरण पशुपूजा से भिन्न दृष्टिकोण के परिणाम हैं।
अमल में पशुपूजा संबंधी दैवी अथवा अभौतिक दृष्टिकोण ही पूजा भावना का मूल कारण हो सकता है। पशुपूजा के कुछ संप्रदाय इस विश्वास के आधार पर विकसित हुए कि कुछ पशुओं का अविच्छिन्न संबंध दिव्य शक्तियों या देवताओं से है और संबंधित देवता को पशुविशेष की पूजा द्वारा प्रसन्न किया जा सकता है। कुछ पशु अपने स्वभाव की विशेषताओं के अनुरूप प्रकृति की तद्वत् विशेषताओं वाली शक्तियों के प्रतीक मान लिए गए। इनके संबंध में पुरावृत्त और पौराणिक आख्यान भी बने। भारत में पशुपूजा आत्मा के विभिन्न योनियों में जन्म ग्रहण करने के सिद्धांत से संबधित है। पशुपूजा के कुछ संप्रदाय इस विश्वास के कारण भी चल पड़े कि मनुष्य के पितर मृत्युपरांत पशुयोनि में जन्म ग्रहण करते हैं। इस दृष्टि से पशुपूजा उन विश्वासों या मान्यताओं पर आधारित है जिनके द्वारा "दिव्यपशु" की कल्पना चरितार्थ होती है। इस प्रकार प्रकृति की महान शक्तियों, पितरों, देवताओं अथवा दैवी सृष्टि के प्राणियों का पशुरूप में अवतरित होने की धारणा है जिसके साथ भय और स्वार्थमूलक दृष्टिकोण का मेल परवर्ती है (दे. पशुपूजा, भारत)।
पशुपूजा असामान्य तथा व्यापक रूप से मिस्त्र में प्रचलित हुई। वहाँ प्राय: सभी मुख्य पशु पूजा के पात्र थे जिनमें कुछ पशुओं की पूजा का स्वरूप आंचलिक था और कुछ का सार्वभौम। इसके विपरीत कुछ अंचलों में पूजित पशु दूसरे अंचलों में घृणा का पात्र भी था। पशुपूजा की यह भावना इतनी बढ़ी कि जाने या अनजाने उनकी हत्या करनेवालों का मृत्युदंड तक दिया गया। बाज पक्षी तथा बिल्ली इसी प्रकार के सर्वपूज्य जीव थे। कहते हैं, रोम के राजनीतिक दबाव में होने पर भी जब एक रोमी सैनिक ने मिस्त्र में बिल्ली की हत्या कर दी तो रोम के सम्राट के अनुरोध को भी ठुकराकर मिस्त्री शासक ने उसे प्राणदंड दिया था। मिस्त्र में कुछ पशु तो देवताविशेष के प्रतीक ही नहीं, अवतार तक माने जाते थे। साँड़ और बकरे ऐसे ही पशु थे और इनकी पूजा संबंधित देवता अथवा उनके प्रतीक रूप में सर्वत्र व्याप्त थी। पशुपूजा (भारत) पशुपूजा को प्राय: देवी देवताओं की आराधना से संबद्ध किया जाता है। पुराणों तथा प्रचलित साहित्य में विभिन्न देवी देवताओं की शक्ति और उनके विशिष्ट लक्षणों के विषय में अनेक कथाएँ मिलती हैं। उनसे संबंधित अनेक किंवदंतियाँ भी प्रचलित हैं। (कालांतर से वैदिक भारत में कुछ मूलत: वैदिक देवी देवताओं के महत्व में ह्रास किंतु इनमें स कुछ को नई मान्यता प्राप्त हुठ और बहुत समय बाद युगों पुरानी पंरपराओं और लोकवार्ताओं में वर्णित बहुत से देवी देवताओं को वेदों में प्रधानता दी गई। अत: बाद के इन देवी देवताओं में से अधिकांश अनार्य मूल के रहे होंगे।) प्राचीन वैदिक परंपराओं में आस्था रखनेवाले अधिकांश भारतीय जन बहुत से पशुओं को देवी देवताओं के वाहन के रूप में पवित्र मानते हैं। पशुओं की पवित्रता विषयक इस धारणा का टोटम वाद (गणचिन्हवाद) नहीं कहा जा सकता। पशु इसलिए पवित्र नहीं मान जाते कि उनकी मानव प्राणियों से नातेदारी है वरन् इसलिए कि उनका उपयोग विभिन्न देवी देवताओं ने वाहन के रूप में किया है और करते हैं। दुर्गा और सिंह, शिव और वृषभ, गणेश और चूहा, कार्तिक और मयूर, लक्ष्मी और उल्लू, सरस्वती और हंस और इसी प्रकार अन्य देवी देवता क्रमश: अन्य पशु पक्षियों से संबंधित माने गए हैं। ब्रह्मा का वाहन हंस, काम का मकर, अग्नि का भेड़ और वरुण का मत्स्य है। हिंदू पुरावृत्त में इन पशुओं का विशेष स्थान है और देवी देवताओं की मूर्तियों में इन्हें भी अंकित किया जाता है गाय के प्रति हिंदुओं की भावनाएँ भिन्न प्रकार की रही हैं। भवभूतिकृत उत्तर रामचरित में वशिष्ठ मुनि के आश्रम में राज्यपरिवर के वनागमन के उपलक्ष्य में किए गए भोज का वर्णन मिलता है। चरक संहिता में भी मुर्गी के मांस का समर्थन अत्यंत पौष्टिक भोजन के रूप में किया गया है किंतु बाद में गाय के प्रति विशेष भावनाओं का उदय हुआ। माता के समान दूध देनेवाली गाय को माता तुल्य व्यवहार की पात्री समझा गया और तभी से गोपूजा और गोमांस विरोध का बीजारोपण हुआ।
हिंदू पुरावृत्त और गार्हस्थ्य जीवन में सर्प का महत्व सदा ही माना गया है। शेषनाग की कल्पना उस विशालकाय सर्प के रूप में की गई है जो पृथ्वी माता को अपने सहस्त्र फणों पर धारण किए हुए है। एक पौराणिक कथा के अनुसार विश्वव्यापी प्रलय के समय विष्णु और लक्ष्मी भी शेषशय्या पर आरूढ़ हुए थे। किंतु सर्प का महत्व केवल पौराणिक ही नहीं है। आज भी कुछ दूरस्थ ग्राम्य परिवारों में किसी सर्पविशेष की पूजा गृहदेवता के रूप में की जाती है। किंतु इसमें भी टोटमी (गणचिन्हीय) विश्वास परिलक्षित नहीं हाते। यद्यपि पुनर्जन्म के सिद्धांत को सभी प्रमुख भारतीय चिंतनप्रणालियों मे मान्यता दी गई है और जन्मजन्मांतरों में आत्मा के पशुओं और पौधों में प्रवेश की कल्पना की गई है, तथापि यह विश्वास भारत में पशुपूजा का आधार कभी नहीं रहा। पशुपूजकों ने पशु और मानव में कोई नातेदारी नहीं देखी। पशुओं तथा पेड़ पौधों में आत्मा के प्रवेश का विश्वास केवल सैद्धांतिक रूप में माना गया है। दार्शनिकों ने इस सिद्धांत के नैतिक पक्ष पर बल दिया है किंतु मानव प्रणालियों के प्रसंग में।
यद्यपि वेदवर्णित पशुपूजा के अनार्य मूल के संबंध में निश्चित रूप से कुछ भी नहीं कहा जा सकता, तथापि देश के दूरस्थ प्रदेशों में वास करनेवाले अनार्य कबीलों में पशुपूजा और प्रचलन आज भी है, या निकट भूत में था। यहाँ विशिष्ट देवी देवताओं से सबंद्ध वृक्षों की पवित्रता संबंधी विश्वासों का उल्लेख भी अप्रासंगिक न होगा। ऐसे वृक्षों में अश्वत्थ, वट, बिल्व, वकुल, हरीतकी, आँवला, नीम और तुलसी मुख्य हैं। कहीं कहीं तुलसी को नारायणभक्त कहा गया है। विलियम क्रुक ने ऐसे बहुत से द्रविड़ भाषाभाषी कबीलों का वर्णन किया है जो पशुविशेष से नाता जोड़ते हैं। इन विश्वासों का मूल निश्चय ही टोटमी है। चूँकि मिर्जापुर की घंघर जाति के लकड़ा कुल के नामकरण का आधार एक प्रकार का चीता है, अत: उस कुल के सदस्य चीते का मांस नहीं खाते। बड़ कुल के लोगों में वट वृक्ष की पत्तियाँ खाना निषिद्ध है। पंजाब के सर्प कबीले में प्रत्येक सोमवार और बृहस्पतिवार को सर्पपूजन के निमित्त दूध चावल पकाए जाते हैं। ऐसे किसी दिन मरे पाए जानेवाले सर्प पर फूल चढ़ाए जाते हैं और उसका सादर दाहसंस्कार किया जाता है। बहुत से जातिनामों का आधार भी बिल्ली, चूहा, बगुला, अजगर आदि पशु हैं। रामायण और महाभारत में सूर्य और चंद्रमा से जन्मे राजाओं की कथाएँ मिलती हैं। कुछ कथाओं में राजपुत्रों का जन्म अनहोनी पस्थितियों में होता दिखाया गया है। उदाहरणार्थ एक कथा में साठ हजार पुत्रों का जन्म कद्दू से होता है। राजस्थान के जैतवा अपने को वानर (हनुमान) का वंशज बताते हैं। विंध्य पठार की चेरो जाति में नाग से उत्पत्ति का विश्वास पाया जाता है। छाटा नागपुर के राजा और प्रधान, सिर पर, कुंडली मारकर बैठे सर्प की अनुकृति में, साफा बाँधते हैं। एक संथाली किंवदंती के अनुसार इस कबीले की उत्पत्ति जंगली बत्तख से हुई है।
बंगाल के बावरियों का टोटमी चिन्ह बगुला है और इसलिए वह बगुले का मांस नहीं खाते। उड़ीसा के कुम्हार साल मछली की पूजा करते हैं और उसका मांस नहीं खाते। खंडों और जाटों का गणचिन्ह मोर है।
पुराणों में देवताओं के पशुरूप में अवतरण की कथाएँ मिलती हैं। भगवान विष्णु वाराह, कूर्म और मत्स्य रूप में अवतरित हुए थे। हिंदू समाज में इन अवतारों का आदरपूर्ण स्थान है।
गणनीय समुच्चय
गणित में, गणनीय समुच्चय (countable set) वह समुच्चय है जिसमें प्राकृत संख्याओं के समुच्चय के किसी उपसमुच्चय के समान गणनांक (अवयवों की संख्या) है। गणनीय समुच्चय या तो परिमित समुच्चय होता है अथवा गणनीय अनन्त समुच्चय होता है। या तो अपरिमित या फिर अनन्त, अर्थात किसी गणनीय समुच्चय के अवयव या तो एक बार में गिने जा सकते हैं अथवा गणना कभी भी समाप्त न हो जिसमें समुच्चय का प्रत्येक अवयव किसी एक प्राकृत संख्या से सम्बद्ध हो।
कुछ लेखकों के अनुसार गणनीय समुच्चय का अर्थ केवल अनन्त गणनीय होता है। इस अस्पष्टता से बचने के लिए, परिमित समुच्चयों के लिए अधिक से अधिक गणनीय शब्द का प्रयोग किया जा सकता है और अन्य स्थितियों में अनन्त गणनीय, संख्येय अथवा प्रगणनीय शब्द प्रयुक्त किये जाते हैं।
परिभाषा
एक समुच्चय S गणनीय कहलाता है यदि S से प्राकृत संख्याओं N = {0, 1, 2, 3, 4, 5, 6, 7, 8, 9, 10,...} में एकैकी फलन f उपलब्ध हो।
सामान्यीकरण
इतिहास तथ्यों के द्वारा प्रस्तुत किया जाता है तथा तथ्यों का संकलन करने का माध्यम को सामान्यीकरण कहते हैं अनुसंधानकर्ता तथ्यों को सही दिशा में प्रक्षेपित करने का प्रयास करता है
जिबूती सिटी
जिबूती सिटी अफ्रीका के जिबूती देश की राजधानी है।
१४३१
1431 ग्रेगोरी कैलंडर का एक साधारण वर्ष है।
गुपी गाइन बाघा बाइन (1968 फ़िल्म)
गुपी गाइन बाघा बाइन 1968 में बनी बांग्ला भाषा की फिल्म है। यह सत्यजित राय की एक प्रसिद्ध बांग्ला फिल्म है। इसका हिन्दी सम्स्करण भी बना है जिसका नाम है- हिंदी में बनी सत्यजित राय की फिल्म का नाम है " गोपी गवैया बाघा बवैया "।
संक्षेप
गुपी और बाघा दो मित्र हैं। गुपी एक बेसुरा गायक है और बाघा एक बेसुरा वादक है। दोनों ने गाँव भर को परेशान कर रखा है। गाँववालों से विवाद के चलते दोनों परेशान होकर जंगल चले जाते हैं और वहीं पर अपना बेसुरा अभ्यास शुरु कर देते हैं। लेकिन दोनों इस बात से बेखबर हैं कि जहाँ वे अभ्यास कर रहे हैं, वहाँ पर भूतों का डेरा है। और तो और, भूतों का राजा इनका बेसुरा गायन सुनकर अति प्रसन्न होता है और इन्हें कई शक्तियाँ और वरदान देता है। इस प्रकार यह हास्य कथा आगे बढ़ती है।
पारस कलनावत
पारस कलनावत (जन्म 9 नवंबर 1996) एक भारतीय मॉडल और अभिनेता हैं, जिन्हें मेरी दुर्गा में संजय सिंह अहलावत, इश्क आज कल में फ़राज़ शेख और अनुपमा में समर शाह की भूमिका निभाने के लिए जाना जाता है।
व्यक्तिगत जीवन
2021 में, कलनावत ने खुलासा किया कि वह मनोरंजन उद्योग के बाहर किसी के साथ गंभीर रिश्ते में हैं। 27 मार्च 2021 को अनुपमा में होली सीक्वेंस की शूटिंग के दौरान उन्हें अपने पिता के अचानक दिल का दौरा पड़ने से निधन की खबर मिली।
2022 में, उन्होंने अपनी झलक यात्रा के दौरान स्पॉन्डिलाइटिस होने का खुलासा किया।
मॉडलिंग, डेब्यू और शुरुआती सफलता (2016-2020)
बाद में उसी वर्ष उन्होंने कौन है? में एपिसोडिक भूमिकाएँ निभाईं? तथा लाल इश्क 2019 में, उन्होंने पलक पुर्सवानी के साथ अल्ट बालाजी की दिल ही तो है 2 में शिवम नून की भूमिका निभाकर अपना डिजिटल डेब्यू किया। उन्होंने उसी वर्ष अंकिता शर्मा के साथ वेब सीरीज़ इश्क आज कल के सभी चार सीज़न में एंटीहेरो फ़राज़ शेख की भूमिका निभाई और 2020 की शुरुआत में पॉलोमी दास के साथ दिल ही तो है 3 में शिवम के रूप में अपनी भूमिका दोहराई।